**Gerald Michael Ciolek** (født 19. september 1986 i Köln, Tyskland), er en profesjonell landeveissyklist. 

Ciolek har blitt betegnet som Tysklands største spurttalent siden Erik Zabel slo gjennom på midten av 90-tallet, og ble først kjent da han spurtslo Erik Zabel og vant det tyske mesterskapet i 2005. T-Mobile Team hadde dominert det tyske mesterskapet i 10 år, og fikk seg en skikkelig nesestyver da de ble slått av en ukjent 18 åring. Gjennom store deler av 2006 gikk det rykter om at T-Mobile Team var interessert i ham, og med blant annet seier i landeveisrittet i U23 VM og etappeseier i Tyskland rundt fortsatte unggutten å imponere. Da Ciolek fikk tilbud om kontrakt med T-Mobile Team bestemte han seg for at det var på tide å prøve seg på et høyere nivå, og takket ja.

I den første halvdelen av 2007 seiret Ciolek kun i to kategori 2.1-ritt, men hvis man tar i betraktning hans lave alder er dette absolutt en solid prestasjon. I juli fikk han flere pallplasseringer i Østerrike rundt, som er kategorisert som 2.HC. Ciolek fikk dermed vist at han kunne hevde seg svært godt blant de nest beste spurterne. På det tidspunktet var han den yngste i T-Mobile Teams stall og blant de aller yngste i hele proffsirkuset. Derfor var seire i slike ritt alt man kunne forvente seg av Ciolek, imidlertid skulle det vise seg at han allerede var klar for større oppgaver. 15. august kom det som kanskje var hans største dag til da i karrieren da han vant sitt første Pro Tour-ritt: sjette etappe i Tyskland rundt da han slo Danilo Napolitano i en massespurt. Senere i rittet fulgte han opp med ytterligere 2 etappeseire. Disse seirene kom etter massespurter som han vant foran Erik Zabel.

I 2008 tok Ciolek to etappeseire i Bayern rundt og en etappeseier i Tyskland rundt. Dessuten tok han to andre- og en tredjeplass i Tour de France 2008. Ciolek fikk dermed vist at han hadde tatt flere steg fremover, men han ble ofte stilt i skyggen av lagkameraten Mark Cavendish, som han også måtte kjøre spurtopptrekk for ved flere anledninger. Ciolek ble ikke tilbudt ny kontrakt med Columbia etter 2008-sesongen, og 30. oktober ble det klart at han hadde signert en toårskontrakt med Milram. I Milram var Ciolek tiltenkt en rolle som kaptein i flate og lettkuperte ritt. 

Etter overgangen til Milram har det blitt lengre mellom seirene. I 2009 fikk han kun to seire, men den ene var til gjengjeld stor; 2. etappe av Vuelta a España.

I 2013 vant han sin til nå største seier i karrieren da han van klassikeren Milano–Sanremo. I rittet representerte han et prokontinentallag, og ble første rytter til å vinne en WorldTour seier for et afrikansk lag.

Meritter
--------

2004
1. etappe, Niedersachsen rundt
2005
 Nasjonal Mester Landevei
Poengtrøya, Tour de Hongrie
3, 7. og 8. etappe
3. etappe, Mainfranken Tour
2006
 U23-Verdensmester Tempo
3. etappe, Tyskland rundt
3. etappe, Istrian Spring Trophy
Rund um die Nürnberger Altstadt
Ungdomstrøya, Niedersachsen rundt
2.-plass, Rund um den Henninger-Turm
2007
Sammenlagt, Rheinland-Pfalz Rundfahrt
Poengtrøya
Ungdomstrøya
6, 7. og 9. etappe, Tyskland rundt
2. og 8. etappe, Østerrike rundt
1. etappe, Drei-Länder-Tour
2.-plass, Münsterland Giro
3.-plass sammenlagt, Niedersachsen rundt
3.-plass, Vattenfall Cyclassics
2008
1. og 3. etappe, Bayern rundt
5. etappe, Tyskland rundt
2009
2. etappe, Vuelta a España
Trofeo Calvia
2.-plass, Sparkassen Giro Bochum
3.-plass, Vattenfall Cyclassics
2010
3. etappe, Bayern rundt
2011
2.-plass, Vattenfall Cyclassics
2012
4. etappe, Volta ao Algarve
2b. etappe (TTT), Tour de l'Ain
2013
Milano–Sanremo
2. etappe, Driedaagse van West-Vlaanderen
3. etappe, Bayern rundt
6. etappe, Østerrike rundt
2. etappe, Tour of Britain

Referanser
----------

1. ↑  Milram introduces Gerdemann and Ciolek
2. ↑  Milram presents 2009 squad

Eksterne lenker
---------------

* Offisielt nettsted Rediger på Wikidata

* (en) Gerald Ciolek – kategori av bilder, video eller lyd på Commons Rediger på Wikidata
* (de) Gerald Ciolek – Munzinger Sportsarchiv Rediger på Wikidata

* (en) Gerald Ciolek – Olympedia Rediger på Wikidata

* (en) Gerald Ciolek – Sports-Reference (OL-resultater – arkivert) Rediger på Wikidata

* (en) Gerald Ciolek – UCI Rediger på Wikidata

* (en) Gerald Ciolek – ProCyclingStats Rediger på Wikidata

* (en) Gerald Ciolek – Cycling Archives Rediger på Wikidata

* (en) Gerald Ciolek – Cycling Quotient Rediger på Wikidata

* (en) Gerald Ciolek – CycleBase Rediger på Wikidata

* (en) Gerald Ciolek – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |